**Projekto lyginamasis variantas**

**KĖDAINIŲ RAJONO SAVIVALDYBĖS TARYBOS METINĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IR TVARKYMĄ IŠ ATLIEKŲ TURĖTOJŲ LENGVATŲ TAIKYMO TVARKOS APRAŠAS**

2019 m. spalio \_\_\_ d. Nr. \_\_\_\_\_\_\_\_

Kėdainiai

**II skyriaus pakeitimas**

1. *Pakeisti 6. punkto 6.3. dalį ir ją išdėstyti taip:*

„6.3. asmenims, kuriems vadovaujantis Lietuvos Respublikos piniginės paramos nepasiturintiems gyventojams įstatymu yra skiriama ir mokama socialinė pašalpa bei asmenims, kuriems mokamos šalpos išmokos ~~(ne didesnės kaip 117 Eur)~~ **(ne didesnės kaip 1 šalpos pensijų bazės dydžio – 132 Eur);**“

1. *Papildyti 6. Punkto 6.4. dalį ir ją išdėstyti taip:*

„6.4. **ne trumpiau kaip 1 mėnesį** gydosi sveikatos priežiūros įstaigų stacionaruose arba yra apgyvendinti ar slaugomi stacionariose globos, auklėjimo ar slaugos įstaigose.“

1. *Papildyti 7.1. punktu ir jį išdėstyti taip:*

„ 7.1. **Yra išvykę mokytis į kitų savivaldybių ar kitų užsienio valstybių švietimo įstaigas (2 priedas) (besimokantiems mokymo įstaigų nuolatinėse dieninėse studijų programose). Lengvata suteikiama vieneriems kalendoriniams metams (pažyma turi būti išduota ne anksčiau kaip einamųjų metų gruodžio 15 d., pristatoma kartą per einamuosius metus; baigus studijas pažyma pateikiama iš karto po studijų baigimo). Pažymoje turi būti nurodyta: studijų pradžios ir numatomos pabaigos datos, kursas, kuriame yra studentas pažymos išdavimo dieną;“**

1. *Papildyti 7.2. punktu ir jį išdėstyti taip:*

„7.2. **Ne trumpiau kaip 1 mėnesį buvo naudojamasi kito rajono savivaldybės komunalinių atliekų surinkimo ir išvežimo paslauga. Lengvata suteikiama pateikus: pažymą/sąskaitą, įrodančią, kad yra atsiskaityta už komunalinių atliekų surinkimą ir tvarkymą už tuos asmenis, kuriems prašoma taikyti lengvatą (pažymos išduodamos vietinę rinkliavą už komunalinių atliekų surinkimą ir tvarkymą administruojančių įmonių/įstaigų); VĮ Registrų centras įregistruotą nuomos sutartį.“**

1. *Papildyti 8. punktą ir jį išdėstyti taip:*

„8. 50 proc. rinkliavos už komunalinių atliekų surinkimą ir tvarkymą dydis kompensuojamas (3 priedas) asmenims **ir jų šeimos nariams**, pripažintiems nukentėjusiais nuo 1939–1990 metų okupacijos bei nepriklausomybės gynėjams, nukentėjusiems 1991 m. sausio 11−13 dienomis ir po to vykdytos SSRS agresijos (teisės aktų nustatyta tvarka) pateikusiems nukentėjusio asmens pažymėjimą.“

1. *Pakeisti 10. Punktą ir jį išdėstyti taip:*

*„***10. Rinkliavos (pastovioji ir kintamoji dalis) yra perskaičiuojama juridiniams asmenims, užsiimantiems krovininių kelių transporto paslaugomis, už darbuotojus, kurie yra išvykę į komandiruotes kitose užsienio šalyse (komandiruočių laikotarpiu). Toks juridinis asmuo turi pateikti darbo laiko apskaitos žiniaraščius, kuriuose būtų aiškiai nurodyti kiekvieno darbuotojo komandiruočių laikotarpiai.“**

1. *Papildyti sprendimą 11 punktu ir jį išdėstyti taip:*

**„11. Rinkliavos (pastovioji ir kintamoji dalis) perskaičiuojama juridiniams asmenims, kurie veiklą vykdo kitoje savivaldybėje(-se), bet jų registracijos adresas yra Kėdainių rajone. Juridiniai asmenys turi pateikti pažymą ar sąskaitą iš vietinę rinkliavą už komunalinių atliekų surinkimą ir tvarkymą administruojančios įmonės/įstaigos, kurioje būtų nurodyta, kad juridinis asmuo yra atsiskaitęs už komunalinių atliekų surinkimą ir tvarkymą.“**

1. *Papildyti sprendimą 12 punktu ir jį išdėstyti taip:*

**„12.Rinkliavos (pastovioji ir kintamoji dalis) yra perskaičiuojama juridiniams asmenims, turintiems darbuotojų esančių motinystės/vaiko priežiūros atostogose ar turinčių nedarbingumą (bet ne trumpiau kaip 3 mėnesius), pateikusiems „Sodros“ išrašus, kuriuose būtų nurodyta darbuotojo nedarbingumo trukmė. Rinkliava perskaičiuojama už konkrečius darbuotojus.“**

1. *Papildyti sprendimą 13 punktu ir jį išdėstyti taip:*

***„*13.Kitais atvejais, nenurodytais 9, 10, 11 ir 12 punktuose, juridiniams asmenims (nuo rinkliavos pastoviosios ir kintamosios dalies) gali būti taikoma lengvata, jei minėti asmenys pateikia prašymą ir dokumentus, įrodančius, kad tam tikru laikotarpiu nebuvo naudojamasi komunalinių atliekų surinkimo ir išvežimo paslauga Kėdainių rajone. Tokius prašymus nagrinėja ir sprendimą dėl lengvatos taikymo/netaikymo priima savivaldybės administracijos direktoriaus įsakymu sudaryta komisija.“**

1. *Papildyti sprendimą 14 punktu ir jį išdėstyti taip:*

**„14. Fiziniams asmenims vykdantiems individualią veiklą ar dirbantiems pagal verslo liudijimą gali būti taikoma lengvata (nuo rinkliavos pastoviosios ir kintamosios dalies), kai minėti asmenys pateikia prašymą ir dokumentus, įrodančius, kad tam tikru laikotarpiu nebuvo naudojamasi komunalinių atliekų surinkimo ir išvežimo paslauga Kėdainių rajone ar jų veikloje komunalinių atliekų nesusidaro. Tokius prašymus nagrinėja ir sprendimą dėl lengvatos taikymo/netaikymo priima savivaldybės administracijos direktoriaus įsakymu sudaryta komisija.“**

1. *Papildyti sprendimą 15 punktu ir jį išdėstyti taip:*

**„15. Lengvatos, numatytos 7.2., 10, 11, 12 punktuose, yra taikomos rinkliavos mokėtojui pateikus laisvos formos prašymą ir prašymą pagrindžiančius dokumentus.“**

**III skyriaus pakeitimas**

1. *Papildyti sprendimą 16 punktu ir jį išdėstyti taip:*

***„*16.Prašymą dėl rinkliavos lengvatos taikymo turi teisę pateikti nekilnojamojo turto savininkas (kurio turte yra registruotas, turintis teisę į lengvatą, asmuo), jo įgaliotas asmuo (privalo pateikti notaro patvirtintą įgaliojimą), ar asmuo turintis teisę į lengvatą.“**

*13. Pakeisti 11 punktą į 17 punktą:*

~~11.~~ 17. Prašymas pateikiamas seniūnijoje pagal gyvenamąją vietą arba Kėdainių rajono savivaldybės administracijoje.

*14. Pakeisti 12 punktą į 18 punktą:*

~~12.~~ 18. Kėdainių rajono savivaldybės administracijos filialuose – seniūnijose ir Kėdainių rajono savivaldybės administracijoje gauti prašymai dėl rinkliavos lengvatos užregistruojami ir perduodami Kėdainių rajono savivaldybės administracijos atsakingiems asmenims.

*15. Pakeisti 13 punktą į 19 punktą ir papildyti jo dalį:*

~~13.~~ 19. Rinkliava perskaičiuojama ne daugiau kaip už einamuosius ir prieš juos einančius dvejus kalendorinius metus. **Išskyrus 6.1. punkte numatytą atvejį.**

*16. Pakeisti 14 punktą į 20 punktą:*

~~14.~~20. Prašymus taikyti šiame Tvarkos apraše nustatytas lengvatas nagrinėja ir rinkliavą perskaičiuoja Kėdainių rajono savivaldybės administracija.

*17. Pakeisti 15 punktą į 21 punktą:*

~~15.~~ 21. Išnagrinėjusi gautą prašymą, Kėdainių rajono savivaldybės administracija apie priimtą sprendimą taikyti lengvatą informuoja raštu ir išsiunčia naują mokėjimo pranešimą prašyme nurodytu adresu.

*18. Pakeisti 16 punktą į 22 punktą:*

~~16.~~ 22. Išnagrinėjusi gautą prašymą Kėdainių rajono savivaldybės administracija apie priimtą sprendimą netaikyti lengvatos pareiškėją informuoja raštu. Rašte nurodomos išsamios lengvatos netaikymo priežastys ir sprendimo apskundimo tvarka.

*19. Pakeisti 17 punktą į 23 punktą:*

~~17.~~ 23. Lengvata neteikiama, jeigu vietinės rinkliavos mokėtojas pateikė neteisingus ir/ar neišsamius duomenis bei dokumentus.

**IV Skyriaus pakeitimas**

*20. Pakeisti 18 punktą į 24 punktą:*

~~18.~~ 24. Neteisėtai gautą Lengvatą savivaldybės administracija išieško įstatymų nustatyta tvarka.